Filigraan
Filigraan (itaalia filigrana  ladina keelest filum ’niit’ granum ’tera’) on metallehistöö ornamentaaltehnikas valmistatud ehe või muu kunstitoode ja selle valmistamise tehnika, kus peenike (tavaliselt kullast või hõbedast) metalltraat painutatakse kas tasapinnalisteks või ruumilisteks ornamentideks (mõnikord koos tillukeste samast materjalist kuulikestega), mis joodetakse omavahel kokku. Metalltraat võib sealjuures olla ka keermestatud või korrutatud ja filigraanornament võib olla ka alusele kinnitatud (joodetud).